มาเลเซีย! พบผู้ติดเชื้อไวรัสโคโรนาเพิ่มอีก 3 ราย รวมเป็น 7 ราย
มาเลเซีย! พบผู้ติดเชื้อไวรัสโคโรนาเพิ่มอีก 3 ราย รวมเป็น 7 ราย
มาเลเซีย! พบผู้ติดเชื้อไวรัสโคโรนาเพิ่มอีก 3 ราย รวมเป็น 7 ราย
29 ม.ค. 2563

กระทรวงสาธารณะสุขของมาเลเซีย เปิดเผยว่า วันนี้(29 ม.ค.63) ว่า พบผู้ติดเชื้อไวรัสโคโรนาสายพันธุ์ใหม่เพิ่มอีก 3 ราย ทำให้ปัจจุบันยอดรวมผู้ติดเชื้อในมาเลเซียเพิ่มเป็น 7 รายแล้ว โดยผู้ติดเชื้อทั้งหมดเป็นชาวจีน
แถลงการณ์ระบุว่า ผู้ที่ติดเชื้อ 3 รายดังกล่าวประกอบด้วยเด็กหญิงอายุ 4 ขวบ ชายอายุ 52 ปี และมารดาของเด็ก 2 คนที่ได้รับการยืนยันว่าติดเชื้อก่อนหน้านี้ โดยในตอนแรกนั้นไม่พบเชื้อไวรัสโคโรนาในมารดารายนี้ แต่ภายหลังเธอได้รับเชื้อไวรัสหลังจากอยู่ในมาเลเซียเพื่อดูแลลูกของเธอ และเป็นหลานของชายวัย 66 ปีซึ่งตรวจพบเชื้อไวรัสโคโรนาเมื่อสัปดาห์ที่แล้วในสิงคโปร์
ขณะเดียวกัน คณะกรรมการด้านการสื่อสารและมัลติมีเดียของมาเลเซีย (MCMC) เปิดเผยว่า ได้คุมตัวบุคคลผู้หนึ่งในข้อหาเผยแพร่ข่าวปลอมเกี่ยวกับไวรัสโคโรนาทางเฟซบุ๊ก
ล่าสุด ทางการมาเลเซียได้สั่งห้ามพลเมืองจีนที่เดินทางมาจากเมืองอู่ฮั่นและรอบๆ มณฑลหูเป่ยของจีนไม่ให้เข้าประเทศเป็นการชั่วคราว